Сто години от обявяването на Независимостта на България - Новини | Vesti.bg\nСто години от обявяването на Независимостта на България\nМанифестт на Княз Фердинанд от 22 септември 1908 г. и мнението на четирима професори от Софийския университет "Св. Климент Охридски" - Андрей Пантев, Георги Марков, Никола Георгиев и Ивайло Дичев.\n22 септември 2008, 07:14\nБ ългария става царство и пълноправен участник в международните отношения, князът вече се титулува цар. Впрочем, красивата изящна царска корона на Фердинанд била изработена в Мюнхен месец преди декларацията във Велико Търново.\nМанифест на Княз Фердинанд за обявяване на държавната независимост на България:\nПо волята на незабвения Цар Освободител, великият братски руски народ, подпомогнат от добрите ни съседи, поданиците на Негово Величество Ромънския Крал, и от юначните българи, на 19 февруарий 1878 година сломи робските вериги, що през векове оковаваха България, некогаж тъй велика и славна.\nОттогава до днес, цели тридесет години, българският народ, непоколебимо верен към паметта на народните дейци за своята свобода и въодушевяван от техните завети, неуморно работи за уреждането на хубавата си земя и създаде от нея под мое ръководство и онова на О' Бозе почившия княз Александър държава, достойна да бъде равноправен член в семейството на цивилизованите народи.\nВинаги миролюбив, моят народ днес копнее за културен и икономически напредък; в това направление нищо не бива да спъва България; нищо не трябва да пречи за преуспяването й.\nТакова е желанието на народа ни, такава е неговата воля - да бъде според както той иска.\nФактически независима, държавата ми се спъва в своя нормален и спокоен развой от едни узи, с формалното разкъсване на които ще се отстрани и настаналото охлаждение между България и Турция.\nАз и народът ми искрено се радваме на политическото възраждане на Турция; тя и България, свободни и напълно независими една от друга, ще имат всички условия да създадат и оякчат приятелските си връзки и да се предадат на мирно вътрешно развитие.\nВъодушевен от това свето дело и за да отговоря на държавните нужди и народно желание, с благословението на Всевишния провъзгласявам съединената на 6 септемврий 1885 година България за независимо Българско царство и заедно с народа си дълбоко вярваме, че този ни акт ще намери одобрението на великите сили и съчувствието на целия просветен свят.\nРазлични изследователи на историята по различен начин през годините са анализирали и оценявали акта от 22 септември.\nПо време на комунистическия режим събитието дори не се е споменавало в някои учебници по история.\nЕто мнението на четирима професори от Софийския университет "Св. Климент Охридски" днес, 100 години след знаменитото събитие:\n"С обявяването на Независимостта България окончателно свали фесовете, повече духовните, отколкото политическите и финансовите. Българската Независимост отхвърля правно регламентираната зависимост на България от Турция, при която освен плащането на данъци, България трябва да получи одобрението на Високата порта за избор на княз, сключване на митнически спогодби. Тази "унизителна схватка на зависимост" е преодоляна не чрез оръжие, както правят останалите балкански държави, а чрез дипломация. Резултатът от това е, че българите вече държат "ключа от собствения си дом в собствения си джоб".\n"Нямаше драма от национална катастрофа, но имаше опасност от война", каза Пантев, като допълни, че България вече е различна от това, за първоначално е била възприемана ? продукт на чужди политически сили. В Независимостта няма романтика и поетика, както при Съединението. Ако Съединението е станало по най-благороден начин, то за Независимостта може да се каже, че е осъществена по "начин, най-цивилизован". (из изявление при представянето на книга на проф. Георги Марков)\nИзключителна е ролята на политическия елит. В рядко срещано съчетание на възгледи Народното събрание, монархът и опозицията са се обединили за провъзгласяване Независимостта на България. По големите въпроси от национално значение трябва да има обединение и на политическите сили, и на общественото мнение.\nНезависимостта ни дава самочувствие като българи и това е събитието, което след Съединението постигаме с национално единство, въпреки волята на Великите сили. Това е примерът - защото когато в една нация има единство ? тя успява. Това е заветът на тогавашните държавници, а именно да бъдем единни, поне в националните интереси.\n... Не бива да вдигаме ръце и да твърдим, че всичко зависи от другите велики държави. България е в сърцето и е стратегическият ключ на Балканите. Ние затова сме в НАТО и ЕС. Ние икономически не блестим, нито имаме нефт, нито имаме кой знае какви природни богатства, но имаме геостратегическа цена. Този факт, както преди 100 години, трябва и днес да бъде добре използван, както и не постоянно да казваме "Да", защото ако кажем и "Не" цената ни ще нарасне." (из изказване на научна конференция за 100-годишнината)\n"Обявяването на независимостта безспорно е събитие. Но още докато е ставало, е било ясно, че то е жалко събитие. Обяснението защо е така е дълго. И международното положение, и действията на Австро-Унгария, и прочее. Още тогава вътре в България има голямо противодействие срещу него. Княз Фердинанд става цар. Прозорливи хора са виждали, че това е началото на неговото единовластие, а още по-прозорливи хора са виждали, че това е началото на катастрофи за България. И тези две катастрофи настъпват. И царят, Фердинанд, позорно бяга от България. Тези неща са известни на интелигентни хора, и не само на тях. Те биха затруднили разумните държавници.\nНезависимостта е дело на европейската дипломация, както обикновено става с България. Единственото действие в България, което е било неподкрепено от европейската дипломация и дори му е пречено, е Съединението през 1885 г." (из интервю във в. "Сега")\n"Независимост" е идеална категория, противопоставена на "зависимост" - всички реални страни се намират някъде по средата. Най-независимата страна в момента, САЩ, зависи за своята икономика от комунистически Китай, който изкупува външния й дълг.\nБългарската независимост има важни символични измерения, но какво реално се е случило? Ами прехвърлят се плащанията от Турция към Русия, България става зависима от Русия. Тъкмо в началото на века, преди въпросната независимост, е най-големият разцвет на българската икономика. Защо ли?\nНезависимостта трае четири години, след което войни, катастрофа... В много по-тежка зависимост влиза България след 1919 г. със заемите, с репарациите. После идва Тристранният пакт, после Съветският съюз.\nНезависими за кратко бяхме в началото на 90-те, предполагам, никой не иска да се върне към този период, който свърши с влизането в НАТО и ЕС.\nАз лично бих предпочел да говорим за свободно избрана зависимост (и да се гордеем, когато успеем да я постигнем!). Обвързване, което си избрал в собствен интерес; другото е ритуалистика. Гордите понятия на ХІХ век днес почват да стават не просто неадекватни, но и опасни. Навлизаме в свят на все по-дълбоки взаимни обвързаности. (из интервю във в. "Култура" в. "Култура)


Търговци в Стария град реват от спуснатите бариери - Под Тепето - Новини Пловдив\n5 юни, 2012 28 септември, 2018 Под ТепетоLeave a Comment on Търговци в Стария град реват от спуснатите бариери\nТърговци в Стария град реват от спуснатите бариери\nЗабраната за движение и паркиране на автомобили в резервата се спазва стриктно, установи проверка на Под тепето\nРазнопосочни са реакциите на хората в Стария град по повод прясната забрана за движение и паркиране на автомобили в резервата. Част от хората, които правят бизнес из калдъръмените улички , реват заради пуснатите бариери. Оплакват се и собственици на имоти по Трихълмието. Доволстват обаче туристи и минувачи, които не искат да правят път на автомобили, докато бродят край старите къщи.\nЗапитахме дали стриктно се спазва забраната за влизане и паркиране автомобили в Стария град, освен от живеещите в архитектурния резерват. Заповедта на кмета Иван Тотев не се нарушава, въпреки леките вълнения, гарантират служители на общинска охрана на бариерата край храм „Св. Богородица“. Има раздадени пропуски, които осигуряват достъп до Стария град. По време на събития, като днешните дервишки танци в Пълдин, достъпът е улеснен. Част от гостите на ритуала влязоха с колите си до самия ресторант и някогашен дервишки храм. Под тепето присъства на два случая, в които шофьори спираха до бариерата.\nТам научаваха за новата наредба и се оттегляха без скандали. Но хората от антикварните магазини не са толкова смирени. По този начин ни отрязват крилата, коментираха с леко яростна нотка, примесена с отчаяние търговците. Бизнесът ни буквално затъна. Вече не влизат клиенти, след като още от бариерата до църквата ги спират. Те не искат да плащат за паркинг и просто си отиват, отбелязват антиквари. Минувачи обаче контрираха, че за да имаш привилегията да правиш бизнес и да живееш на такова място като Стария град , трябва да свикваш с условията и добавената стойност.\nЗаварихме жена, работеща в антикварен магазин, тъкмо приключваща описването на разписанието на рейсовете върху малко квадратно листче. Дамата си вписваше графиците и номерата на автобусите, с които може да идва на работа. Тя не е от Пловдив и откакто работи в Стария град , винаги е пътувала със собствената си кола, но след забраната няма къде да паркира. И е много тъжна от този факт. Работещите всеки ден в резервата нямат привилегии относно паркирането. Дълго търсих къде да спра автомобила си. И не всеки ден намирам. Стана много трудно, отбеляза мъж от съседния дюкян. Недоволни сме, но няма какво да направим, нека по-висшите да определят кое е „по-добре“ за нас. Не само забраната за Стария град, цялата ни държава е такава. Измислени са законите, но не са дообмислени добре, също с горчивина споделят хората.


Магазин » Крем за лице с МАСЛИНОВО масло\nКод: Y - 428\nМаслина и авокадо – в услуга на здравето и красотата.\nМаслиново масло – Качествата на маслината са познати още от древността. Хипократ е препоръчвал маслиновото масло за повече от 60 заболявания и други проблеми. Маслото имало важна роля и в живота на древните воини и спортисти. Преди тренировка или състезание, спортистите са намазвали мускулите си с маслото, за да станат още по-еластични и по-подготвени за физическа активност. Маслините са богат източник на мононенаситени киселини и витамин Е. Маслиновото масло е ценна храна, богата на каротин и хлорофил (потиска окисляването на маслото), лецитин (антиоксидант, активатор на метаболизма, мазнини, захар и протеини) и важните витамини A, D, K и витамин Е. Смята се, че маслиновото масло допринася за по-бързото обновяване на клетките и възстановяване на свежестта на кожата, като я пази от всички вредни влияния, които се натрупват с годините. Маслиновото масло предпазва от вредните UVA лъчи. Въпреки, че няма слънцезащитен фактор, витамин Е и антиоксидантите, съдържащи се в неговия състав, укрепват кожата, което я прави по-устойчива на слънчевите лъчи. Омекотява и овлажнява горния слой на епидермиса, намалява белезите, успокоява и подхранва кожата и я прави сияйна.\nМасло от авокадо – Авокадото е богато на ненаситени мастни киселини. В малка степен съдържа и наситени мастни киселини. Богато е на витамини А, С, D и Е, фолиева киселина, калий, калций, желязо, мед, фосфор и магнезий.\nИма сериозна роля като мощно средство в борбата срещу свободните радикали.\nАнтиоксидантите на маслото от авокадо проникват в клетката и по този начин я предпазват от заболявания, причинени от окисление.\nГлицин (соево масло) – Глицинът е неесенциална аминокиселина, поради което може да се синтезира в човешкия организъм. Тази аминокиселина изобилства в човешкото тяло и е с много ценни качества. Тя е съсредоточена най-вече в кожата, съединителната тъкан и мускулите. Основната биологична роля на глицина е формирането на протеини. Глицинът притежава ясно изразени антиоксидантни и противовъзпалителни свойства.\nУреа – Уреата се получава при белтъчната обмяна на веществата. Тя е органично химично съединение, познато още като карбамид и е изключително важен краен продукт на обмяната на веществата. Тя представлява производно на амоняка, но за разлика от него не е токсична за организма. Уреата присъства нормално в кожата, като съдържанието й е около 7-8% и действа като дълбоко овлажняващ агент, благодарение на свойството си да свързва молекулите на водата и да се разтваря много добре в нея. Поради това си качество, нейната главна функция в роговия слой на епидермиса е да възстановява водния баланс. Нейните химични, физични и биологични свойства допринасят за благоприятното й действие върху организма и някои кожни заболявания. В помощ на страдащите от мазоли и удебелена кожа на ходилата, от особена важност е дълбокото хидратиране, посредством което кожата се омекотява и подхранва, а деленето на клетките се стимулира. По този начин кожата се поддържа мека и здрава.\nЗлатно масло подхранва кожата\nИнтензивен крем против бръчки Nutra Effects- дневен\nТагове: RSI, Крем за лице, Маслина и авокадо, Маслиново масло, Масло от авокадо, Масло от соя, Масло от шеа, Уреа


Учени: Не генни мутации, а слабата имунна система е причина за рак! - bolenzdrav.com\nНе генетичните мутации, а състоянието на имунната система е основната причина за появата на рака. Това е основният извод от мащабно проучване на Университета в Дънди. Научната работа е публикувана в Proceedings of the National Academy of Sciences.\nВ момента генетичните мутации се смятат за основен рисков фактор за развитието на онкологичните заболявания. Това разбиране обаче не хвърля светлина върху един озадачаващ факт – мъжете страдат от рак по-често от жените. Теорията с генетичните мутации не може да отговори защо това е така.\nИмунната система на мъжете старее по-бързо\nАко обаче фокусът се премести върху имунната система, обяснението е ясно. Оказва се, че имунната система на мъжете е по-малко устойчива на стареенето. При силния пол тя отслабва по-изразено с годините, затова и при тях рискът нараства значително. Учените стигат до тези заключения, след като анализирали данни за два милиона случая на рак при хора на възраст 18-70 години.\nВ основата на процеса на стареене на имунната система е изсъхването на тимусната жлеза. Тя се намира в средната част на гръдния кош зад гръдната кост. Играе важна роля за имунната система, защото е съществена част от лимфатичната система. Тимусната жлеза постоянно нараства до момента на полово съзряване. След това тя бавно започва да се свива. Постепенно нейната лимфатична тъкан бива заместена от мастна и съединителна тъкан.\nВ млади години тимусната жлеза обучава имунната система да се справя с болестотворните причинители. След свиването й задачата по образуване и обучаване на Т-клетките (Т-лимфоцити), които спадат към белите кръвни телца, се поема от лимфните възли, костния мозък и далака.\nТимусната жлеза се свива два пъти на всеки 16 г.\nВ тимусната жлеза се произвеждат имунните Т-клетки. По думите на учените жлезата намалява размера си приблизително два пъти на всеки 16 години. Това, разбира се, дава отражение върху концентрацията на Т-клетки, която намалява. Оттам и рискът от рак се повишава.\nДори в организма на съвсем здравите хора непрекъснато се образуват мутирали клетки, които имат потенциал да се превърнат в ракови. Ако имунната система е в добро състояние, нейните клетки извършват системен контрол на “дефектните” клетки, които биват унищожавани веднага.\nВижте още: Ракът – това са поне 200 различни болести!\nНамаляването на Т-клетките под критичния праг става причина раковите клетки да започнат да печелят битката с имунната система. Учените от Университета в Дънди дори изчислили този критичен праг, след който ситуацията се променя в полза на рака. Изчислението се прави по специална формула, като се вземе предвид възрастта, пропорционална на производството на Т клетки. Експертите смятат, че изводите им са изключително важни с оглед профилактиката на рака. Според тях предпазването може да се случи, ако се разработят методи и лекарства, които да подпомагат работата на тимусната жлеза. Разглеждат се също различни варианти за трансплантация или регенерация с цел повишаване на концентрацията на Т-клетките.\nУчени: Не генни мутации, а слабата имунна система е причина за рак! беше последно модифицирана от: януари 24th, 2019 Iliana Angelova


Златен медал за училището по изкуства в Добрич от международния конкурс „Нова музика” – ProNews Dobrich\nЗлатен медал за училището по изкуства в Добрич от международния конкурс „Нова музика”\nBy Pro News Dobrich 22.04.2019 1073 No comment\nЗлатен медал завоюваха талантливите момичета от квартет „Lady’s stars” от училището по изкуства СУ „Свети Климент Охридски” в Добрич от международния конкурс „Нова музика”.\nКонкурсът се проведе за 14-и път в Горна Оряховица. Организатори бяха народно читалище „Напредък – 1869” и Община Горна Оряховица, под патронажа на Министерството на културата. Участие взеха над 140 млади изпълнители от България, Румъния, Беларус, Молдова, Косово и Азербайджан. Тазгодишното издание бе посветено на 150-годишнината от създаването на НЧ „Напредък – 1869”.\nЗа първи път тази година в конкурса бе добавен трети тур. В него се състезаваха тримата участници от трета и четвърта група и вокалните формации с най-много точки, съобщи за Про Нюз Добрич вокалният педагог на „Lady’s stars” Милена Пеева. Гран при спечели певица от Беларус, а златният медал бе присъден на добричкия квартет.\nВ „Lady’s stars” се изявяват Василена Георгиева, Гергана Георгиева, Яна Обретенова и Мартина Петрова. Яна тази година е абитуриентка и решихме последното ни участие в конкурс да бъде посветено на нея, сподели Милена Пеева.\nС бои от природата в Тервел ще шарят Великденски яйца във Велика събота\nНова книга: Въздушна клопка


Между думите :: Поредица от вятърни мелници\n29.07.2008 13:15 - Поредица от вятърни мелници\nДон Жуан се присмял на Дон Кихот:\nХа-ха, Кихоте, мязаш на вятърна мелница!\nТи пък си сприхав като стара любовница!...\nСетих се за това стихотворение на Петър Чухов, когато тези дни излезе новината, че има още нещо, което свързва двамата дон-овци.\nСтава дума за богоподобния Джони Деп, който преди години ни съблазни с новия си Дон Жуан, а сега се готви да се пребори с няколко сериозни мелници, за да възобнови провален филмов проект за Дон Кихот.\nТой няма да играе главната роля, но проектът до голяма степен го е поставил в нея.\nСагата с въпросната продукция започва преди осем години, когато Джони Деп и Тери Гилиъм решават да снимат заедно суперскъпия “The Man Who Killed Don Quixote” (буквално: “Мъжът, който уби Дон Кихот”).\nСнимките на лентата са такава невероятна поредица от несполуки, че тя става също толкова голям епос в кино-производството, както оригиналната история, на която е базирана.\nЦелият проект, който струва 16 милиона долара, се срива за по-малко от седмица, а инвеститорите, застрахователите и авторите излизат от него с огромни загуби.\nСнимките започват през 2001 година близо до Мадрид.\nОще на първия ден актьорът, който играе Дон Кихот – французинът Жан Рошфор – получава двойна херния.\nНа следващия, цялата местност е помлята от буря и наводнена.\nВъпреки това, Гилиъм все още таи надежда, че има шанс да доснима филма.\nЗа съжаление, тя умира доста бързо - оказва се, че Рошфор ще се възстановява по-дълго, отколкото Джони Деп може да чака преди следващия си проект (“Карибски пирати”).\nИ това - на фона на факта, че Рошфор е на практика незаменим, най-малкото, защото специално за ролята актьорът е учил английски език 7 месеца.\nТака всичко се срива окончателно, а Гилиъм дори губи за кратко правата върху сценария, на който е съавтор.\nФилмът е вдъхновен от известния бой на Дон Кихот с вятърните мелници, станал нарицателно за преследване на невъзможни мечти. Другото вдъхновение е книгата на Марк Твен “Един янки в двора на крал Артур”.\nТака се получава историята, в началото на която Санчо Панса – “верният” слуга на Дон Кихот - го напуска почти веднага след началото на пътуването им.\nВ същото време, в миналото попада Тоби Грисони – маркетинг специалист от 21-ви век, когото Дон Кихот бърка с предишния си слуга и принуждава да го придружи...\nВдъхновението за втория дубъл на “The Man Who Killed Don Quixote” най-вероятно идва от скорошната среща на Деп и Гилиъм, тъй като холивудският актьор доизигра ролята на Хийт Леджър в последния проект на Гилиъм (“The Imaginarium of Doctor Parnassus” ще бъде последният филм с учасието на починалия актьор, в момента е в пост-продукция).\nПо повод втория им опит за борба с мелницата "Дон Кихот", Гилиъм и Джони се надяват този път да стигнат до края.\nНадеждите са подкрепени и от факта, че сега Деп е по-голяма звезда, което би могло да се счита от инвеститорите като допълнителна гаранция за бъдещ успех.\nОще един интересен факт около проваления проект е, че по време на снимките, двама автори-документалисти – Кейт Фултън и Луиз Пепе – снимаха филма “Изгубени в Ла Манча”(“Lost In La Mancha”), който показа всички катастрофи в процеса и сам по себе си пожъна фестивални успехи.\nДали вторият опит за “The Man Who Killed Don Quixote” отново ще изгуби екипа си в Ла Манча не знаем, но вижте част от филма...


Кристен Стюарт влиза в ролята на принцеса Даяна - Tialoto\n19 юни 2020 17 40\nАктрисата ще играе в нов документален филм\nКристен Стюарт ще се нагърби с тежката задача да изиграе покойната лейди Даяна в нов документален филм. Актрисата, позната на публиката от поредицата „Здрач“, ще участва в лентата „Spencer“.\nИсторията ще разказва за началото на 90-те години, когато принцеса Даяна бяга в Норфолк за Коледа и започва да се съмнява в брака си с принц Чарлз и дали наистина иска да стане кралица. Базирайки се на годините, в които се развива действието, принцовете Хари и Уилям трябва вече да са родени и да са малки момчета.\nA post shared by Robert Stewart ℹ (@jaymes_douglas_thomas) on Jun 17, 2020 at 10:39pm PDT\nПабло Ларайн ще режисира филма „Spencer“. Преди това той застана зад лентата „Jackie“ с Натали Портман, която разказваше за живота на Джаки Кенеди след смъртта на съпруга ѝ Джон Ф. Кенеди. Актрисата дори получи номинация за „Оскар“ за най-добра женска роля. Дали това ще се случи и със Стюарт, предстои да разберем.\nСпоред Ларайн, „Spencer“ е една приказка, разказана на обратно. Той добавя, че е избрал Кристен, защото тя може да прави много неща и изглежда мистериозна, каквато трябва да бъде Даяна в тези моменти на съмнения. „Мисля, че тя ще направи нещо невероятно и интересно“.\nКристен Стюарт за възходите и паденията си в живота\nНещото, по което Стюарт и Даяна със сигурност си приличат, е преследването от медиите. Актрисата на няколко пъти е споделяла, че след излизането на „Здрач“ се е превърнала в център на внимание, което сериозно е пречило на личния ѝ живот. Тя се е чувствала като в капан, от който никога не може да излезе.\nA post shared by Cris & Panda (Coxinha Nerd) (@coxinhanerd) on Jun 17, 2020 at 10:30pm PDT\nРаботата по „Spencer“ трябва да започне през 2021 година.\nКристен Стюарт документален филм принцеса Даяна Spencer


Балурът е един от най-опасните широко разпространени в света плевели - Agro-CONSULTANT.net\nБалурът е един от най-опасните широко разпространени в света плевели - РАСТИТЕЛНА ЗАЩИТА\nПоследно обновена на Понеделник, 11 Февруари 2013 19:47\nРастителна защита на земеделските култури.Балурът е един от най-опасните широко разпространени в света плевели.\nБалурът е многогодишен плевел. Произхожда от Средиземноморието. Разпространен е в повечето земеделски райони на света. У нас е приспособен най-добре към топлите, влажни или поливни райони до около 600 m надморска височина.\nСтъблото е изправено, високо до 1,5-2 m. Образува подземни начленени коренища с дебели междувъзлия. Във възлите се формират вегетативни пъпки. Листата са линейно ланцетни. Съцветието е метлица. Плодът е обратно яйцевидно тъмнокафяво зърно и се разпространява много лесно с поливните води и с тора.\nБалурът се размножава със семена и вегетативно. Поникват обикновено онези семена, които са на дълбочина до 10-15 см в почвата. Напролет вегетацията започва през май. Цъфти от юли до септември. В една метлица се образуват средно 1650 и най-много до 11 хил. семена. Растението е топлолюбив и светлолюбив вид. Коренищата му са много по-чувствителни към засушаване, отколкото към измръзване.\nСемената се оронват лесно от метлицата. Запазват кълняемостта си в почвата до 30 месеца, а на сухо място до 7 години. Остават жизнеспособни и след преминаване през храносмилателната система на животните.\nБалурът е един от най-опасните широко разпространени в света плевели. У нас заплевелява лозята, овощните и зеленчуковите насаждения, царевицата и други окопни култури, люцерната, оризищата, тревните смески и др. Назаплевелените площи добивите намаляват от 12 до 33% при царевицата и от 15 до 25% при соята.\nБалурът е гостоприемник на вирусите, причиняващи пшеничната и царевичната мозайка, жилковата мозайка по граха, мозайката по захарната тръстика, жълтеницата по цвеклото, листните гали по ориза и царевицата, ленточната болест по ориза и мозаичното вджуджаване по царевицата.\nДиференцираната обработка на почвата играе важна роля в борбата срещу балура като многогодишен коренищен плевел. Ако обработката е неправилна, заразените площи може много бързо и плътно да се заплевелят. При окопните и зеленчуковите култури и при трайните насаждения е необходимо широко да се прилага методът на изтощаване на коренищата чрез по-дълбока и по-честа обработка на почвата с оръдия с подрязващи органи. Трябва да се избягва използването на дискови култиватори и фрезмашини, поради това че дребните късове от коренищата остават в почвата и се вкореняват бързо. Препоръчва се предсеитбената обработка на почвата в заплевелените с балур площи да се прави с лемежни плугове на дълбочина, при която не се образуват големи буци.\nБързо и с подходящи обработки се унищожават и пониците от семената на балура, тъй като 20 дни след поникването те започват да развиват коренища, които до есента могат да достигнат 70-80 cm дължина. След ранните предшественици и през сухи години ефективен резултат срещу балура дава ранната дълбока оран през горещите летни месеци.\nПрез години с по-висока почвена влажност след прибиране на предшественика почвата се обработва плитко. След 3-4 седмици се прави възможно най-дълбока оран , но не по-късно от края на август - началото на септември.\nПрез есента и рано напролет новите поници и израстъци трябва да се унищожават своевременно чрез почвени обработки.\nСрещу балура ефективна борба може да се води с хербициди. Прилагат се при височина на балура 10-20 см.\nTags: балур плевели


WRC: Уникално – ветеранът Льоб повежда в Монте Карло - Moto Club\nСебастиен Льоб с Ford Puma нанесе съкрушителен удар по днешните шест специални етапа на рали Монке Карло и поведе в класирането. Той е с 9,9 сек. пред сънародника си и адаш – Себастиен Ожие с Toyota GR Yaris. Трети след Льоб е Елфин Евънс с Toyota на 22,0 сек.\n47-годишният французин, който спечели последната от седемте си победи в Монте през 2013 г. направи страхотно каране и като че ли си спомни младите години. Със своя изцяло нов хибриден Ford Puma той изпревари Ожие и другият пилот на Toyota Елфин Евънс в една завладяваща сутрeшна битка из Алпите.\nСлед двата снощни етапа на фарове лидер беше Ожие. Льоб обаче изпревари още сутринта главния си съперник, по време на трите първи планински специални етапа във френските Алпи. Той достигна зоната за смяна на гуми в Пуже – Тениер с 10,6 секунди предимство пред Toyota GR Yaris на Елфин Евънс.\nСлед това Льоб взе и шестия етап и без да връща газта, контролираше играта. Съотборникът му Гъс Грийнсмит спечели 7-ия етап пред Ожие и Льоб. На 8-ия деветкратния световен шампион стана 4-и, но загуби само 4,5 секунди и продължи да държи лидерството в ралито.\nСутринта Ожие беше с още 2,4 секунди трети в другия GR Yaris. Ожие беше твърде предпазлив. Той направи внимателно каране по заледените пътища в сутрешната последна отсечка от Вал дьо Шалван до Ентрево и отстъпи почти 16 секунди на Льоб.\nПилотът на Puma каза: „Натисках много усилено цяла сутрин. Беше трудно с леда, на някои места имахме много сцепление, но на други нямаше нищо. Имам добро усещане за колата и се опитах да бъда безупречен от началото до края.”\nСлед 5-ата скоростна отсечка Ожие слезе на трето място. Евънс не беше спокоен и с новата си кола в трудните алпийски условия. Той обаче даде второ най-добро време в Ентрево. Така уелсецът излезе на второ място, въпреки бавното пробиване след широкото плъзгане в обратните завои.\nОжие призна, че изборът му на меките и супер меки асфалтови гуми на Pirelli е компромисен. Но той устоя, докато сланата и ледът не го убедиха да не рискува. Той обаче след обяд се вдигна на щурм и успя да изпревари Евънс за 3-ото място. Двамата са разделени от 12,1 сек.\nТиери Ньовил беше с 40,2 секунди по-малко от темпото на четвърто място в Hyundai i20 N. Сутринта белгиецът описа „отварящият очите“ първи етап като „кошмар“. „Никога не съм бил толкова уплашен, докато шофирам“, каза той. Това е заради леда. После се оправи.\nСъотборникът му Отт Танак е 5-и на 56,7 сек. Той успя в последната 8-а отсечка да влезе в топ 3. Изпревари и Крейг Брийн в другата Puma с 2,5 сек. Сутринта път той изоставаше от Брийн с 5,8 секунди. Ирландецът каза, че кара с около 70 % от потенциала на колата. Явно естонеца се възползва от това, въпреки че имаше проблеми с хибридната система на автомобила.\nТой обаче изпревари съотборника си Гъс Грийнсмит с 9,2 сек., въпреки победата на британеца в 7-ата отсечка. Грийнсмит държеше 4-о място сутринта, на и той имаше хибридни проблеми в последния тест не го свалиха до седми.\nТакамото Кацута, Кале Рованпера и Оливър Солберг оформиха топ 10 за деня. Солберг имаше дим в пилотската кабина на неговия i20 N, който го забави. После взе, че се завъртя.\nАдриен Формо направи своята Puma на дреб, след като при излизане от ляв завой, се удари в стената на следващия десен и излетя от пътя в дълбоко дере. Той и навигаторът му Алекс Кориа се отърваха невредими. Това е доказателство за сигурността на новото шаси с подобрена клетка за безопасност, според новите правила на Rally1.\nTags: Ford Puma, WRC, рали Монте Карло, Себастиен Льоб\nWRC: Ожие си го върна тъпкано на Льоб в Монако


Ние от WebGelectronic сме готови да чуем Вашите идеи и желания. Можем да създадем за Вас професионален фирмен сайт, личен сайт, опростена интернет страница, сайт-каталог, портфолио, блог, online shop. Това, което ни отличава е индивидуален подход и висока ефективност.\nСвържете се с нас още сега. Попълнете формата за контакт или се обадете в офиса ни на GSM 0898 78 38 56 (> see contacts)\nSubject WebsiteOnline shopWebsite with shopBlogWebsite redesignWebsite maintenanceSEO OptimisationE-marketingLogoOther\nI am aware of the processing of my personal data\nWe inform you that WebGelectronic processes your personal data for the purpose of verifying and responding to your inquiries, as well as improving service quality. More information can be found under "Privacy"


Третият аукцион за пласиране на ДЦК за тази година се провали - Научи за - econ.bg\nТретият аукцион за пласиране на ДЦК за тази година се провали 0\n09.03.2021 | 16:05\nМинистерството на финансите не одобри постъпилите поръчки на аукциона за 10.5 годишни държавни ценни книжа\nФинансовото министерство отхвърли всички поръчки на аукциона, в който бяха предложени дългови книжа за 200 милиона лева. От ведомството на Кирил Ананиев коментираха, че решението е взето при отчитането на състоянието на фиска и наличния фискален резерв.\nПредложени бяха съкровищни облигации за 10 години и половина от същата емисия, с която през февруари финансовото министерство започна да набира дълг от вътрешния пазар.\nТогава от нея бяха набрани 300 милиона лева при среднопретеглена доходност от 0,14 на сто. Седмица по-късно бе постигната отрицателна доходност на съкровищни облигации за 200 милиона лева с по-кратка срочност, а вчерашният аукцион бе трети за годината.\nОт Министерството на финансите допълват, че освен състоянието на фиска и наличния фискален резерв, е отчетена „целта за финансиране при оптимална възможна цена“, което практически означава, че министерството е преценило, че ако одобри направените поръчки, това би струвало по-скъпо на държавата.\nУчастниците на пазара подадоха поръчки със съвкупна номинална стойност от 353,55 млн. лв., като постигнатият коефициент на покритие беше 1,77. Средната цена на допуснатите до участие в аукциона поръчки беше 98,24 лв. на 100 лв. номинал, показват данни на БНБ.\nНа предходния акуцион за 10,5-годишни ДЦК за 300 млн. лева общият размер на поръчките надхвърли 555 млн. лева, като постигнатият коефициент на покритие беше 1,85 пункта.\nСъпоставката на данните предполага, че проведеният на 8-и март аукцион е преминал при по-слаб интерес, което означава и постигане на по-висока средна доходност, което вероятно е дало основание на Министерството на финансите да отхвърли всички подадени поръчки.\nСлед отказа на последния аукцон, от началото на годината от вътрешния пазар са набрани половин милиард лева дълг.\nпоръчки фискален резерв аукцион Държавни ценни книжа доходност


Paul Merage Business в Съединени Американски Щати\nЗапитване на безплатна информация от University of California, Irvine - The Paul Merage School of Business\nЗабележителен опит &nbsp Добре дошли в Университета на Калифорния в Ървайн, Paul Merage Училище за бизнес уебсайт. The Merage Paul Училище за бизнес, по-рано на Graduate School на управление (GSM), предлага разнообразие от образователни и бизнес инструменти, лидерски, които могат да ви помогнат да се превърне в иновативен лидер от световна класа учен или наемат първокласен MBA наемат готови да помогнат вземете компания към следващото ниво. &nbsp Училището предлага четири MBA програми: The Full работно време MBA програма (традиционен две години) и три непълен програми: програмата MBA за напълно заети професионалисти (FEMBA), а тригодишната програма; програмата MBA за изпълнители ( EMBA) и MBA за здравеопазване изпълнители (HCEMBA). &nbsp От появата на MBA класацията през 1997 г., училището се е явил в топ 5 програма MBA класиране 7 пъти и на топ 15 класацията 8 пъти.На пълно работно време MBA програма редовно се нарежда като един от най-добрите B-училища в страната, като САЩ новини и World Report и BusinessWeek. Училището "и факултет е международно признат като един от най-добрите. През 2002 г., BusinessWeek класира Merage Paul Училище за бизнес факултета пети в интелектуалния капитал в САЩ. През 2005 г. Financial Times класирана факултет 15-то в света и също класирана на училището "и изпълнителен MBA през 2005 г. своите национални топ 10 на класацията. През 2005 г. Wall Street Journal класирана MBA фокуса на училището "и на информационните технологии като четвъртият в страната. &nbsp Училището "и д-р Програмата продължава да произвежда млади учени, които отиват, за да преподават и провеждат изследвания в най-добрите университети в цялата страна. Новоразработените бакалавърски програми по бизнес продължават да растат и училището "и различни центрове и професионални начинания развитие са бързо се превръща в център на бизнеса.&nbsp The UC Irvine Paul Merage Училище за бизнес създава конкурентно предимство чрез обучение и подготовка на бъдещи лидери в стратегическите иновации, аналитична вземане на решения и информационни технологии. Superior образование от световна класа факултет, и възможност за интегриране обучение класна стая с мощни експериментални възможности с Southern California 'S-добрите фирми оправомощава студенти. &nbsp Намира се в красивия Irvine / Newport Beach общност, бизнес училище е част от образователната култура, която насърчава лидерство, знание, социална отговорност и смелост, за да се открояват и да вземат стратегически рискове. Системата UC е известен с академична и изследователска си мъжество. UC Irvine е произвела три носители на Нобелова награда през последното десетилетие. &nbsp&nbsp Текущи Класиране &nbsp САЩNews & World Report 2006: Пълен работен ден MBA програма е класирана # 38 на национално ниво, и # 19 сред държавните университети 2005: Изпълнителният MBA програмата е класирана # 20 в национален мащаб. Financial Times 2007: Пълен работен ден MBA програма е класирана # 31 в САЩ и # 49 в международен план; факултет изследвания е класирана # 28 в международен план. 2007 EMBA програма е класирана # 11 в САЩ и # 30 в международен план; факултет изследвания е класирана # 20 в международен план. Процентът на жените факултет е # 1 в международен план. Forbes Magazine 2007 Училището е класирана # 45 в САЩ Топ 50 списък на Forbes Бизнес Училища с най-добрата възвръщаемост на инвестициите. Wall Street Journal / Harris Interactive 2007 Училището е класирана # 42 на регионално и национално # 7 за информационни технологии. BusinessWeek 2004 Пълно работно време MBA програма се класират сред първите 50 в национален мащаб. Визия, мисия и общи принципи Зрение The Merage Paul Училище за бизнес ще бъдат признати сред първите публично университетските изследвания-базирани бизнес училища. Училището ще играе съществена роля за постигане на визията на Калифорнийския университет в Ървайн, да бъде един от най-добрите държавни университети за научни изследвания в страната до 2014 година. &nbsp Мисия The Merage Paul Училище за бизнес ще подобри социално отговорно и стратегически растеж в световната икономика на иновациите. &nbsp Пълнене Училището ще бъде призната сред първите двадесет и пет научни изследвания-базирани бизнес училища. Общи принципи &nbsp Ние сме посветени на откриването и разпространението на знания за управление на растежа, иновациите и стратегически в глобалната икономика чрез научни изследвания, обучение и услуги за общността.&nbsp Ние ще предоставим иновативна учебна среда, която стимулира учащите да мислят творчески, да се предвидят промените и да доведе стратегически растеж в условията на конкурентен, технология за постигане на световна икономика. &nbsp Ние се ангажираме да играе значителна роля в развитието на общността чрез предоставяне на предприемачите, бизнеса и други организации с опит на студентите и преподавателите, и чрез създаване на добавена стойност и други изпълнителни обучение през целия живот програми. &nbsp Ние ценим разнообразието и са ангажирани с поддържането на среда на почтеност, взаимно уважение и учтивост и с привличането на разнообразна група от студенти, преподаватели и служители. &nbsp Ние сме посветени на принципа, че всеки завършил нашите програми ще имат потенциала да направят значителен принос както за професията си и за обществото.\nПреглед на магистратури » Преглед Health M.D. » Преглед Курсове » Преглед MBA »\nДвустепенни програми mba\nCampus Редовна форма September 2019 Съединени Американски Щати Irvine\nMerage School предлага две специални програми, съчетани с пълна MBA програма, в която можете да получите двойна степен. [+]\nMerage School предлага две специални програми, съчетани с пълна MBA програма, в която можете да получите двойна степен. Ако търсите кариера като лекар с ключова управленска роля в организация за здравеопазване, програмата MD / MBA изпълнява тези изисквания. Ние също така предлагаме на студентите ускорена 3/2 програма, в която можете да придобиете бакалавърска степен и MBA за пет години.\nMD / MBA програма за лекари... [-]\nздравеопазване изпълнителен MBA програма (hcemba)\nCampus Задочна/вечерна форма 24 September 2019 Съединени Американски Щати Irvine\nВ здравеопазването Изпълнителният MBA програма (HCEMBA) обединява медицински и здравни грижи индустрии с бизнес образование в уникална среда за обучение. [+]\nВ търговската страна на здравни грижи.\nВ здравеопазването Изпълнителният MBA програма (HCEMBA) обединява медицински и здравни грижи индустрии с бизнес образование в уникална среда за обучение.\nВие ще получите основите на управлението и задълбочено познаване на икономическата, политическа и социална динамика, която промениха глобалната индустрия на здравеопазването. The Merage здравеопазването Изпълнителният MBA (HCEMBA) програмата е специално предназначен за медицински специалисти, които искат да разширят своите знания бизнес. ... [-]\nизпълнителен MBA програма (EMBA)\nCampus Задочна/вечерна форма 21 September 2019 Съединени Американски Щати Irvine\nПроектиран за опитни мениджъри, които искат да се включат в строга програма MBA с други лидери, курсовата работа позволява на участниците да прилагат своите нови умения и знания веднага. [+]\nМаксимална възвръщаемост на инвестициите.\nИзпълнителният програма MBA привлича успешни и мотивирани, с голям потенциал професионалисти, които работят и учат заедно в среда на сътрудничество. Проектиран за опитни мениджъри, които искат да се включат в строга програма MBA с други лидери, курсовата работа позволява на участниците да прилагат своите нови умения и знания веднага. ... [-]\nнапълно заети MBA програма (femba)\nCampus Задочна/вечерна форма 27 March 2019 Съединени Американски Щати Irvine\nЩе постигнете вашите лични и професионални цели, докато в мрежа с бизнес лидери на днешния и утрешния ден. [+]\nПостигането на лични и професионални цели.\nThe Merage Напълно Заети MBA (FEMBA) план подчертава комбинация от интегрирани управленски умения и цялостна функционална знания, които ще можете да използвате веднага в текущата ви позиция. Ще получиш същата степен MBA, тъй като нашите редовни студенти в програма пригодени да отговарят на нуждите и изискванията на работната професионален. Като студент в напълно Заети програма MBA, ще постигнете вашите лични и професионални цели, докато в мрежа с бизнес лидери на днешния и утрешния ден. ... [-]\nLink to and share "Paul Merage Business в Съединени Американски Щати"


Калиакра ще играе бараж - БГ Футбол - Sportal.bg\nОтборът на Калиакра (Каварна) ще срещне Миньор (Перник) в директна битка за място в "А" група след седмица. Каварналии си подпечатаха второто място в Източната "Б" група след домакинско 0:0 със Спартак-С 94 (Пловдив) в последния кръг на редовния шампионат. Дори поражението класираше Калиакра за баража след загубата на Несебър. Срещата с Миньор (Перник) ще се играе другата събота в Севлиево.\nФЕН СЪМ НА МИНЬОР,НО ЧУВАМ СЛУХОВЕ,ЧЕ МАЧА Е КУПЕН,МИНЬОР СА В "А" ГРУПА Рейтинг: 0 0\nBLUE WHITE ULTRAS !!! Kaliakra v "A" grupa!!! Рейтинг: 0 0\nХах на финал, ама свършиха парите... Рейтинг: 0 0\nКАЛИАКРА ОЧАКВАМЕ ВИ Рейтинг: 0 0


Ботев (Пловдив) - Дунав (Русе) 3:1\nБотев (Пловдив) - Дунав (Русе) 3:1\nКак ще завърши срещата в кв. Коматево?\nРазгромна победа за канарчетата\nМинимална победа за домакините\nЗрелищно равенство с много обрати\nОтбиване на номера със скъчен равен\nПрестижна дунавска победа за статистиката\nДраконите избухват отново в Пловдив\nГласуването приключено: 03 Юли, 2020, 12:26\nПърва лига: Ботев (Пловдив) - Дунав (Русе) 3:1: 03 Юли, 2020\nАвтор Тема: Ботев (Пловдив) - Дунав (Русе) 3:1 (Прочетена 1632 пъти)\n« -: 30 Юни, 2020, 12:22 »\nПоследният протоколен мач без значение за програмата във финалната тройка за 11-то място.\nСлед като в петък гостуваме в Пловдив, а понеделник играем решаващ мач във Враца, при нормално ръководство, отборът не би трябвало да се прибира в Русе, а подготви на лагер събота и неделя. После ще има цяла седмица преди последното домакинство за сезон 2019/20.\n« Последна редакция: 13 Юли, 2020, 01:03 от vivanov »\nRe: Ботев (Пловдив) - Дунав (Русе) [03.07. 21:00]\n« Отговор #1 -: 30 Юни, 2020, 13:10 »\nСъбота и неделя на лагер в Трявна. Понеделник пътуваме за Враца. Загоров , ясно ли е?!\n« Отговор #2 -: 30 Юни, 2020, 17:38 »\nЦитат на: ЧИЧО МЪРИ в 30 Юни, 2020, 13:10\nКой беше Загоров?!?\n« Отговор #3 -: 30 Юни, 2020, 17:57 »\nЦитат на: boti4eli в 30 Юни, 2020, 17:38\nНовият спортен директор.....\n« Отговор #4 -: 01 Юли, 2020, 02:09 »\nДано тази тема не стане излишна и се стигне до мача в Пловдив\n« Отговор #5 -: 01 Юли, 2020, 08:39 »\nЗа съжаление има още 3 мача и 1 бараж и явно няма да ги завършим..\nКиров е прав, че искаме А група, трето, пето и има накрая 5 човека на стадиона.. Вярно, че футболистите са ни слаби като качества и съм убеден, че получават според възможностите им. Но да не им даваш и тези Х пари, няма как да ги мотивираш.\nДа изкарват юношите за тия 3 мача и на баража. Аз лично ще съм на баража, както бяха миналите 2 сезона. Дано 3-тото ни явяване на бараж, не е фатално.\n« Отговор #6 -: 01 Юли, 2020, 13:47 »\nМиналият сезон не бяхме на бараж, а се класирахме на 11-то място след като се наложихме на финала от два мача срещу Септември София.\nЛюси Киров вече не е треньор на Дунав. Това е краят.\n« Отговор #7 -: 02 Юли, 2020, 07:53 »\nДа, така е прав си, макар че Септеври имаха повече точки от нас.\nВ съзнанието съм го възприел като бараж за оцеляване, макар теоретично да не е.\nА знаете ли дали се насрочени местата на баражите - Септември и Монтана срещу 12-тия и 13-тия от А? (малко извън темата на тоя пост)\n« Отговор #8 -: 02 Юли, 2020, 08:01 »\nЦитат на: Danube в 02 Юли, 2020, 07:53\nПо-скоро не още, явно се изчаква крайното класиране в “А” група.\n« Отговор #9 -: 03 Юли, 2020, 09:49 »\nТази сутрин / 3.07.2020 / в 8.30 ч. автобусът на Дунав беше паркиран пред входа с работещ двигател.\nЯвно изчакваше всички футболисти да се качат и да потегли. Може би за лагер в Трявна. Може би.\n« Отговор #10 -: 03 Юли, 2020, 10:05 »\nЦитат на: зевс в 03 Юли, 2020, 09:49\nВъпросът е кой се е качил в него....\n« Отговор #11 -: 03 Юли, 2020, 11:28 »\nОще нещо тук\n« Отговор #12 -: 03 Юли, 2020, 12:05 »\nТази организация е несериозна; явно отиват просто за да паднат...\n« Отговор #13 -: 03 Юли, 2020, 13:40 »\nИ с организация и без, ще падаме. Важно е за мача със Селото всички да са на линия, здрави и нахъсани за победа. Да запазят Дунав в Първа лига, пък после ще видим кой кум, кой сват и кой на алпинистите брат\n« Отговор #14 -: 03 Юли, 2020, 15:40 »\nСъгласен съм с ЧИЧО МЪРИ. Тоя мач и мача в понеделник, ако ще и с U-19 да излезем и да паднем с 10-0, все тая... Даже може да играем умряла лисица и Царско село като видят двата ни разгрома да ни подценят. И хоп с ЦС и Монтана да се спасим.\nКакто каза един наш колега тук в друга тема, този сезон имаш всички предпоставки да сe спасиш, предвид състоянието на отборите.\n« Последна редакция: 03 Юли, 2020, 16:54 от Danube »


Обяви в сайтове за работа | Директория за статии - inArticle\n19 май 2012 | Автор: Андон Иванов | Публикувана в Друго\nЗа най-добрите работни позиции, рядко има обяви в сайтовете за работа. Перспективните позиции обикновено се заемат в следствие на дългогодишен опит в дадена фирма или чрез препоръка от познат. Народопсихологията на българина налага общото разбиране, че е задължително в България да имаш „връзки”, за да успееш, а истината е, че почти навсякъде по света това е работешият модел. Обикновено всеки е отворен много повече към хора, за които знае нещо повече от написаното в тяхната автобиография. Препоръката от познат е далеч по-достоверна, дори и от най-високо изпитващото интервю.\nПовечето работодателите преди да предприемат решение да пуснат обява в някой сайт, например jobs.bg, разпитват служители, приятели и познати за хора, подходящи за въпросната позиция. Така се случва на ниво малки и средни предприятия, консултантски фирми, счетоводни и адвокатски кантори, и т.н. в България. Понякога се налага да мине известно време преди да се появи някой подходящ „приятел на приятел”, друг път съвсем случайно се разбира за добър кандидат за работа. Има най-разнообразни случаи, но практиката показва, че намирането на работа чрез познати и приятели е най-често срещаният вариант. В това няма нищо нередно и неестествено. Напротив, това е избор, който прави всеки работодател, който има много работа и малко свободно време.\nРискът при наемане на служител от обява в сайт е сравнително по-голям. Въпреки че най-големият сайт в България- jobs.BG, доби голяма популярност и наистина се използва от търсещи и предлагащи работа, все пак недоверието продължава да присъства в съзнанието на българския работодател. Автобиографията, мотивационното писмо, тестовете, които се правят на интервю, личното интервю и т.н. показват до голяма степен личността на кандидата, особено ако интервюиращият е човек с опит и разпознаващ качествата на хората отсреща. Въпреки това рискът продължава да съществува, тъй като на всичките етапи от „изпитването” на кандидата за работа, той се стреми да се представи възможно най-добре и е склонен към преувеличения или прикриване на негативни качества и факти.\nВъпреки рисковете, които крие подбора на персонал чрез обяви за работа, все пак този начин ще продължи да се развива и в бъдеще, тъй като има все по-голям стремеж към откриване на най-качествените и талантливи кадри.


Volvo и urb-it ще работят заедно за развитие на услугата "доставка до колата" • BEPnews\n11 май 2016 Yana 0 коментара urb-it, Volvo, дигитален ключ, доставка, новини, пазаруване онлайн, технологични новини\nVolvo Cars ще работи в сътрудничество с шведския стартъп urb-it за разширяване на услугата за доставка на продукти In-car Delivery Service.\nУслугата на urb-it осигурява доставка в реално време на продукта, който е поръчан, в рамките на 2 часа от натискането на бутона „купувам” на смартфона. Шведската компания наема студенти и почасови работници, на които се заплаща на направена доставка. Когато Вие поръчате през приложението, то използва местоположението и достъпността, за да избере за Вас личен urber – така са наречени хората, които доставят продуктите Ви.\nВсеки urber е стриктно проверен от urb-it, за да се осигури висококачествена услуга и проследимост. Клиентът винаги знае името на своя urber. В момента, в който urber-ът получи поръчка на своето мобилно устройство, той отива да напазарува продуктите, представяйки специален код за поръчка. Накрая поръчката се доставя директно до колата на клиента, за по-малко от 2 часа.\n“Всъщност е доста просто, затова е и толкова ефективно. Пазарувате онлайн от работещ с urb-it магазин и просто избирате доставката да бъде направена до Вашето Volvo. Това може да бъде направено в предварително определено време или възможно най-бързо. Може да следите процеса на събиране и доставка на своето мобилно устройство, ако искате, или просто да изчакате потвърждение за доставка. Ако не бъде направена в рамките на 2 часа, доставката Ви е безплатна,” коментира старши вицепрезидентът маркетинг продажби и услуги на Volvo, Бьорн Анвал.\nVolvo Cars започна да популяризира услугата In-car Delivery още през 2015 година, заедно с най-големия в Швеция онлайн хранителен магазин. Автомобилният производител предлага редица услуги за „свързване” на автомобилите между своите клиенти на определени пазари, използвайки технологията дигитален ключ, която позволява собствениците на Volvo да дават еднократен достъп до колите си за In-car Delivery цели.\nПрез 2016 година urb-it ще бъде тестван в Стокхолм, но се очаква услугата да се разпространи в 200 града по света до 2025 година.\n← Ердоган: Турция трябва да създаде собствена президентска система\nВолен Сидеров размаха „златен пръст“ на партиите →\nСъс 700% се е увеличил броя на зловредните софтуери, засягащи компютри Apple\n18 април 2016 Yana 0


vanguard - Авангард :: Моето писмо до Дядо Коледа - Santa Claus, Finland\n16.12.2007 07:22 - Моето писмо до Дядо Коледа - Santa Claus, Finland\nПрочетен: 2071 Коментари: 10\tГласове:\nПоследна промяна: 22.12.2007 06:31\nАз още вярвам в Дядо Коледа, но това няма значение.\nЗа мен Коледа не е просто един добър старец нито една малка цифра от календара, Коледа не е това което виждам или мисля тя е това което чувствам. Това не е единственният ден в който принуждавам разумът да се подчини на чувствата. И сега когато сме на прага на този празник поглеждайки назад разбирам, че не само в този ден живея истински.\nДата создания: 21.12.2007 - 07:43:45\nНе знам колко бях послушна тази година... На моменти - бях егоистка и ранявах хората, които най - много обичам... В други моменти бях гневна и в яда си - не, не мразех... В същото време обаче се опитах да бъда силна и независима, въпреки провалите ставах и продължавах, което не знам до колко ме прави добра...\nЧувствам се благословена Дадо Коледа.\nАз на първо място съм много щастлива, че имам такава невероятна майка и че е още жива, защото преди години не и даваха толкова. Също съм благословена с покрив над главата, много хора нямат свой дом. Благословена съм с две прекрасни деца - син и дъщеря. Благословена съм и с добър съпруг и баща. Благословена съм с истински приятели в живота.\nИ също съм щастлива, че съм такава каквато съм, че не съм безчувствена, че съм добър и искрен човек. Работя си най-добрата (любимата) работа...\nТи сам провери в твоя списък дали съм била послушна.\nНо дори да не съм била, моля те, Дядо Коледа, като подарък да направиш живота ни по-добър.\nНа всичките дечица, на всички жени и мъже, на всички майки и баби, бащи и дядовци по света, които страдат. Нека поне една година няма войни и тероризъм, няма глад и бедствия. Нека болните не страдат, а здравите не се разболяват.\nДай хляб на гладните, работа на безработните, ум и разум на неразумните, за да бъде България добре ръководена, да няма детско насилие, катастрофи по пътищата, убийства.\nПросто светът да бъде усмихнат и щастлив.\nА ако съм била добра, Дядо Коледа, ако съм била послушна, моля те нека семейството ни да е винаги заедно и да не се разделяме никога. Защото вече губя сили, изтощих се да бъда силна и да понасям. Изморих се.\nИ още нещо. Ако заслужавам, донеси ми зет, снаха и внуци. Ще бъда добра майка, тъща и свекърва, и баба...\nВсе още вярваща в теб,\nП.С. Знам, че го пращам рано, но пътят до теб е дълъг....\nСкъпи Дядо Коледа, макар и с голямо закъснение, дължащо се донякъде на страха ми, че има голяма вероятност да не ми отговориш, имайки предвид вече 51 годишния ми опит в чакане на отговор от теб, аз все пак се реших да ти напиша или по-скоро опиша какво ми е на главата в последно време- да ти обясна защо тук е далеч по-тежко за живот и дори за оцеляване, отколкото е при теб, където джуджетата вършат тежката работа, имаш си красива Снежанка, която ти спестява усилията да си пожелаваш поне едно от нещата, които са съкровено желание на почти всички хора, а именно - да имаш някого до себе си, който да те подкрепя и обича - да ти обясня и защо съм в тежкото положение да не знам накъде да продължа, дали въобще да продължавам и как да се справя с тежката комбинация - учи до края на живота си, бори се, работи, защото всичко това е стрес - уроци, които ти, Дядо Коледа, не можеш да възприемеш - не можеш реално да си представиш за какво им е на толкова много хора да ти пишат писма, да ти редят дълги списъци с желания, пожелания, които нямат адрес на получател, а просто две заветни думички, визиращи твоето име и в които е скрита и последната надежда на същите онези, които са ти писали, че може би един ден ще могат да повярват, че по Коледа се случват чудеса и ще осъзнаят вътрешната потребност от празник като този, в който да мечтаят и да искат онова невъзможно, което в ежедневието ни се е превърнало в табу, на подтискане на думите, които сега ти пиша и като мен, може би, всеки един се надява, че в Дядо Коледа се превръща всеки човек, който поне за миг е склонен да прочете едно дълго и глупаво изречение и в крайна сметка да си даде сметка- дори Дядо Коледа е човек, а човекът може да бъде Дядо Коледа и за това не са му нужни бездънни чували, нито пък летящи елени със странни имена, а просто трябва да направи каквото му е по силите да помогне на онези срещу него, дори ако това означава просто да те разбере или пък да се постарае да изпълни закъснелите молби на една работеща жена, вярвайки в обещанието й към самия белобрад старец в твое лице, че ще напише или поне ще се постарае да напише цяло едно писмо в рамките на една страница, ако вярваш, че все още си в началото на всичко и се молиш това писмо да ти върне тази вяра, за да се усмихнеш и да си кажеш: „Какво пък, дори и да не съществува Дядо Коледа, никога не е излишно да напишеш едно писъмце!”, а сетне да го изпратиш на някой, който би го оценил и би се забавлявал от сърце, прочитайки го- някой като теб…\nТагове: дядо, моето, писмо,\nПожелах си да бъда порасналото дете в теб :)\nВесели и щастливи Празници :)\nИ сбъднати желания :)\n2. tera - Ако не тази - Другата Коледа :)\nBe a believer in future!\n3. avangardi - Благодаря ти dadide,\nИ на теб весели и щастливи празници!\nКакто е писал Оливър Холмс:\nВ живота не е толкова важно положението, в което се намираме, колкото посоката, в която се движим.\nПожелавам вярната посока теб и на всеки, за сбъдване на съкровените желания!!!\n4. avangardi - Благодаря ти tera,\nИ на другата Коледа съм съгласна да стана с по-голямо семейство - believer!!!\nПоздрави и целувки за теб, сбъдване на всичките ти желания!:)))\n5. iseto - ре\nТова писмо е страхотно. Аз например по такива празници ходя на църква и се моля на Господ и Богородица да направи живота по-хубав не само моя, не само на моето семейство, но и на всичи добри хора!\n6. mmmmmmmmm - Остава надеждата,\nче Добрия Старец ще намери пътя към дома Ви!:)\nМного мили и красиви желания имаш.И май си слшкала?!\nЗначи ..." подаръци ще има за всички от сърце":)\n7. maymi - Ех, че хубаво...\n8. diamant1965 - Искам да съм Дядо Коледа сега,\nзада изпълня всичките ти желания avangardi, а и не само твоите! Но понеже не съм, мога само да ти пожелая всичко това, което си си пожелала да се сбъдне! Весели празници!\n9. ninaantonova - Иле, дано Дядо Коледа те чуе\nИ изпълни твоите желания. Те са изпълними и аз се присъединявам към тях. Това са желания на всички хора, сигурна съм, и съм убедена, че ти си изразителя на тези желания. Благодаря ти, хубаво ми стана като го прочетох. Целувки и прегръдки от мен. Нина\n10. svoboda64 - :)) Прочетох!\nИ като едно джудженце - не знам дали от свитата на Дядо Коледа - вярвам, че ще се справим с изпълнение на желанията ти/ни:))))))))) Защото заедността в молитва и работа, дава резултат!\nИ не се уморявай преждевременно. Този свят разчита на нас:))


СДЕЛКАТА НА НИЙЛИ КРУС | Банкеръ\nСДЕЛКАТА НА НИЙЛИ КРУС\nДо неотдавна Вулф Бернотат, шефът на най-голямата немска енергийна компания E.ON, доскоро беше един от най-върлите критици на лансираното от Европейската комисия разделяне на производството от преноса на електроенергия. За всеобщо учудване обаче на 28 февруари той направи обратен завой. Когато енергийните министри на страните членки на общността се събраха в Брюксел да дискутират въпроса, E.ON съобщи, че ще продаде мрежата си за пренос на електрическа енергия в Германия и около 20% от местните си производствени мощности, ако в замяна на това бъде сложен край на антимонополното разследване срещу компанията, провеждано от еврокомисаря по конкуренцията Нийли Крус.\nРазбира се, това не означава, че Бернотат изведнъж е станал привърженик на предлагания от Евросъюза напълно либерализиран енергиен пазар. Просто фирмата му е изправена пред заплахата да бъде глобена няколко милиарда евро заради нарушаване на антимонополното право и да я осъдят недоволни германски потребители. При все това решението му е тежък удар срещу правителството на Германия, което бе водещо в кампанията срещу плановете на ЕС за либерализация на пазара. Тя ще е главно за сметка на добре развитите вертикални структури на енергийните гиганти като френските Газ дьо Франс (Gaz de France) и Електирисите дьо Франс (EDF) и германските E.ON и RWE. Германия, заедно с Франция, Австрия, България, Гърция, Люксембург, Латвия и Словакия е на мнение, че Европа има нужда от енергийни гиганти, които да се противостоят на руския Газпром.\nДо неотдавна водената от Берлин кампания вървеше добре. Сега, след изненадващия ход на E.ON, конкурентите на компанията преоценяват възможностите си. Ватенфал Юръп (Vattenfall Europe) - немската дъщерна фирма на шведския енергиен концерн Ватенфал, съобщи, че също може да обмисли продажбата на мрежата си. RWE твърди, че на този етап няма да го направи, но може да размисли, ако бъде заплашена с огромни глоби от антитръстовите органи.\nНийли Крус е в състояние да налага на групировките глоби, достигащи 10% от общите им годишни продажби (в случая с E.ON - около 7 млрд. евро). Електирисите дьо Франс и белгийската Електрабел (Electrabel) също са разследвани. Сделката на E.ON с Европейската комисия може да се окаже благословия за компанията, която миналата седмица отчете увеличение на оперативната си печалба за 2007-а с 10% спрямо предишната година. Анализаторите очакват E.ON да продаде групата Туга (Thuga) и дяловете й в 120 общински енергийни дружества, което би й донесло 3-5 млрд. евро (плюс още 2 млрд. евро от продажбата на електромрежата). Това би могло да даде тласък на цените на акциите й, които в момента се продават по-евтино от тези на конкурентите. А и нищо не пречи парите от продажбите да се използват за нещо голямо - например за придобиване на испанския енергиен гигант Ибердрола (Iberdrola).\nКрус настоява съответното споразумение да бъде сключено най-късно до лятото. Време за губене няма. Франция, която е един от най-твърдите опоненти на разопаковането, поема председателството на ЕС през юли, а догодина изтича и мандатът на този състав на Еврокомисията.


Кои сме ние - Такси Варна от Hippo Taxi - По пътя заедно!\nНие сме таксиметрова компания Hippo Taxi!\nЕкипът ни, дръзнал да създаде нещо ново и нужно за нашия град, е млад, ентусиазиран, притежаващ високи професионални знания и умения. Стараем се да мислим иновативно, съвременно, търсим решения, които в най-голяма степен да отговарят на нуждите на гражданите и гостите на гр. Варна.\nМорската столица на България – нашата Варна, трябва да расте и да се развива. За да стане това трябват съвременни решения, водещи до по-добро качество на живот на съгражданите във всички области. Това ще стане чрез по-качествена работа и по-добри продукти и услуги, създадени от всички Нас. По-добрите таксиметрови услуги безспорно имат принос за по-добър живот. Можем да споделим, че искаме да се чувстваме част от развитието и част от успеха на града ни. Търсим свобода, уважение, възможности за реализиране на идеи и решения и повече успех в стремежа да живеем по-добре. Работата ни да води до по-добър живот на всички Варненци. Желаем услугите ни да са качествени и разпознаваеми, варненци да са все по-доволни, а гостите на града ни все повече да го харесват.\nСъзнаваме, че таксиметровите услуги, ползвани от граждани и гости са част от визитката на всеки град. Горди сме, че работим и създаваме нещо ново в тази област.\nБлагодарим Ви за доверието![\nВсички наши автомобили са оборудвани с модерна GPS – система, позволяваща най-бързо локализиране и автоматично изпращане на конкретната заявка до най-близкия автомобил. Всички превозни средства са задължени редовно да се почистват и поддържат, оборудвани са с функционираща климатична система, комплект за първа помощ, пожарогасител и всички задължителни предпазни средства.\nДекларираме че, автомобилите отговарят изцяло на действащата в Република България нормативна уредба и са шофирани от правоспособни водачи, притежаващи всички необходими документи, съгласно законовите разпоредби.\nВодачите винаги носят изрядно облекло и са в приветлив вид през работно време, поздравяват клиентите при качване и слизане от автомобила, съобразяват се с техните предпочитания за маршрут, вид и сила на музиката, както и оказват помощ при товарене и разтоварване на багажа.\nВнедрили сме също и автоматизирана мониторинг система за контрол върху коректността на сметката на всеки един курс, за да гарантираме на Вас нашите клиенти коректността на услугата която Ви предлагаме.


Доц. Мангъров и колеги предизвикват НОЩ на публичен дебат за COVID-19 - STV\nНачало Общество Доц. Мангъров и колеги предизвикват НОЩ на публичен дебат за COVID-19\nДоц. Мангъров и колеги предизвикват НОЩ на публичен дебат за COVID-19\nДоц. Мангъров и негови колеги канят членовете на Националния оперативен щаб на обществен дебат по темата за COVID-19.\nТава става ясно от отворено писмо до медиите, което е подписано от д-р Атанас Мангъров, д-р Георги Тодоров, д-р Стоян Алексов, д-р Владимир Николов, д-р Антония Първанова. Писмото е адресирано до д-р Ангел Кунчев, д-р Тодор Кантарджиев и д-р Георги Попов.\nВ него се изтъква нуждата от публичен диспут, тъй като се наблюдава разминаване в аргументите, изказвани от медицински лица, що се отнася до COVID-19.\nСпоред авторите на писмото, гражданите имат право да чуят истината и подобно обсъждане на научни данни и анализи би довело до полезни предложения за обществото.\nЕто и писмото в пълен текст:\nОтворено писмо-покана от\nд-р Атанас Мангъров, д-р Георги Тодоров, д-р Стоян Алексов, д-р Владимир Николов, д-р Антония Първанова\nВ страната ни се наблюдава разминаване в аргументите, изказвани от медицински лица, що се отнася до инфекциозно заболяване, наречено Ковид-19 и обявено за пандемия, което не е и никога не било обявявано за Особено опасна инфекция. От една страна НОЩ, на който Вие сте членове, има пълен достъп до целия медиен ресурс на държавата, за да информира гражданите. От друга, все повече стават критиците на решенията на МС, взети по препоръка на НОЩ. Мненията, различни от Вашите си проправят път през алтернативни канали за информация, каквито са социалните мрежи и някои медии без национална представителност.\nС достатъчно факти, ние аргументирано оспорихме не само мерките, които се приложиха, но споменахме и тези, които следваше да бъдат прилагани. Очевидно е разминаването на лекарите специалисти, когато се говори за: брой на болните; починалите в асоциация с вирус; брой на заразените със САРС-Ковид 19; изградилите имунитет (независимо от неговата трайност).\nГражданите имат право да чуят истината и в тази връзка бихме искали да Ви поканим на публичен диспут в БТА, на който да обсъдим: различията в оценките за степента на опасност от този вирус; какви мерки е редно да се вземат и адекватността и резултатността на досега взетите, не само в медицински аспект; как това ще бъде от полза за гражданите и обществото като цяло.\nДебатът е един от инструментите в демократичната държава и дава възможност на тези, които трябва да поемат отговорност да стигнат до решения, почиващи на научни данни и анализи. Изводите от един такъв дебат могат да доведат до предложения, които са полезни за обществото. Нека го използваме.\nПредлагаме това да се случи на 17.06.2020 г. в залата за пресконференции на БТА от 14 часа. Очакваме Вашия отговор, за съгласие или отказ от дебата в срок до 5 дни.\nПредлагаме да дебатираме като лекари , а не като служители в дадена институция!\nд-р Атанас Мангъров,\nд-р Георги Тодоров,\nд-р Стоян Алексов,\nд- р Владимир Николов\nПредишна статияВръщат КПП-тата по изходите на областните градове?\nСледваща статияГешев и Кьовеши обсъдиха българското участие в Европейската прокуратура\nЙончева: Страхувам се от чутото в записа, информирала съм Брюксел за корупцията у нас\nТанева: Няма причина близките ми да не участват за субсидии като всички останали\nВръщат КПП-тата по изходите на областните градове?\nПремиерът за SMS-ите с Божков: Телефончето ми няма кирилица, Вайбър си нямах идея какво е\nБожков даде сигнала си срещу Борисов и на европейската прокуратура\nАрх. Захариев: Проектът за Алепу е за курортно селище от самото начало\nКОМЕНТАР Откажи коментар\nДобавете името си тук\nВъвели сте грешен email!\nДобавете Вашият email адрес тук\nЗапази името ми, email-а и уебсайта в този браузър за следващия ми комемнтар.\nОбразование July 8, 2020 0\nСлед увеличения брой заразени у нас - три сценария за начало на новата учебна година. Един от тях е тя да започне...\nПриятелят Курц с призив: Моля, не пътувайте за България\nБроят на заразените с COVID-19 в САЩ надмина 3 милиона и...


Обсъждат утре бъдещето на Витошките лифтове - Драгалевски и Княжевски\nЕдна десетгодишна сага очаква все още своето продължение\nЩе обсъждаме в четвъртък в Столична община дали има нужда от промяна в Плана за управление на Природен парк „Витоша“, за да се подменят изцяло съществуващите лифтове на Витоша- Княжевски и Драгалевски, обяви по БНТ министърът на околната среда и водите Емил Димитров.\nКазусът е важен, защото от тези решения зависи дали Витоша ще стане по-достъпна за софиянци. През 1956 година е открит най-старият лифт на Витоша- Драгалевският, през 2017 г. след 61 години той спира. Княжевският лифт е първият кабинков лифт в България, отворен през 1962 година и затворен през 1991 г. след инцидент с блокирани туристи.\nКняжевският осигурява достъп на гражданските до среднопланинската система от алеи, а Драгалевският до високопланинската система от алеи.\nПланът на парка така или иначе е изтекъл и в момента се работи по стария План за управление. Според Димитров би трябвало да може изцяло да се подновят лифтовете дори ако е необходимо изместване на стълбовете с 50 сантиметра. Но най-важно ще е мнението на експертите, подчерта той.\nКой да управлява лифтовете\nСагата за пускането на лифтовете на Витоша е още от 10 години. Спорът е между Столична община и Витоша ски. Столична община твърди, че лифтовете могат да се обновят без да се променя мястото на съществуващите стълбове. От концесионера Витоша ски, който притежава съоръженията, но без право на строеж твърдят, че лифтовете трябва изцяло да се подменят, защото не отговарят на изискванията. Затова според компанията трябва тези територии да се изключат от парка.\nСега е изключително важна позицията на Министъра на земеделието, храните и горите дали за обновяването на лифтовете е необходимо изключване на територии от парка, коментира пред 3eNews Тома Белев, дългогодишен директор на парка, сега Общински съветник в София от Демократична България. Планът за управление на парка позволява подмяна, по законът за горите Според него би могло обновяването на Драгалевски и Княжевски лифт да се случи без да се изключват територии от парка и в тази връзка негова промяна не е необходима. Въпрос на тълкуване. Всъщност спорът е в това, че Витоша ски иска пълна подмяна на лифтовете и изключването им от парка, за да може да внесе искане за право на строеж за подмяната на лифтовете, защото искат Драгалевския лифт да прави връзката с пистите. Но до момента дружеството не е внесло никакви инвестиционни предложения в общината. От своя страна общината настоява да се направи обновяване на лифтовете без да се изменя местоположението им и логично Столична община си иска лифтовете. Според Белев лифтовете трябва да бъдат стопанисвани от общината, тъй като и собственик на земята е държавата.\nПрез 2007-2008 г, лифтовете се приватизирани и изведени от упрвлението на Столичен електротранспорт, припомня експертът.\nКаква ще е следващата стъпка да направим Витоша по-достъпна предстои да разберем?\nпланина Драгалевски лифт


Задържаха зловещо надрусан шофьор :: ЗОВ нюз\nНАЧАЛО » Криминале » Задържаха зловещо надрусан шофьор\nЗадържаха зловещо надрусан шофьор\nЕдновременно с 3 вида вещества се оказал надрусан 19-годишен водач в Монтана. Той управлявал "Фолксваген Шаран" с монтанска регистрация и бил спрян около 22,30 часа на ул."Юлиус Ирасек". Оказало се, че не е употребил алкохол, но пък проверката на водача с техническо средство "drugtest 5000" била впечатляваща. Отчетен е положителен резултат за употреба на бензодиазепини, канабис-5 и амфетамин. На водача е съставен акт и издаден талон за медицинско изследване. Нарушителят е транспортиран в Спешния център в Монтана, където е дал кръвна проба за изследване. Задържан е за срок от 24 часа в РУ Монтана. По случая е образувано бързо производство.


Отмениха част от щатски закон, регулиращ корпоративните одити:: Investor.bg\nОтмениха част от щатски закон, регулиращ корпоративните одити\nВърховният съд на САЩ отмени част от закона Сарбейнс-Оксли, чиято цел е да предотвратява измами като тези, извършени от компаниите Enron и WorldCom\nВърховният съд на САЩ отмени част от закона от 2002 г. Сарбейнс-Оксли, чиято цел е да предотвратява измами като тези, извършени от компаниите Enron и WorldCom.\nСъдът е постановил, че регулаторният орган, който трябва да контролира одиторите на публичните компании, е нарушил Конституцията на САЩ, предаде Ройтерс.\nРешението на съда обаче оставя в голяма степен законът и регулаторният орган незасегнати, като ефектът на съдебното постановление се ограничава до усилията на правителството да овладее корпоративните измами.\nСъдът е преценил, че регулаторният орган нарушава конституцията, тъй като не дава на президентската администрация достатъчно правомощия да уволнява членове на регулатора. Върховният съд е постановил, че Комисията за ценните книжа и борсовите операции трябва да има такива правомощия.\nСъдът обаче не е наредил прекратяване на дейността на регулатора, както се опасяваха поддръжниците на закона.\nЗалогът в случая беше начинът, по който се одитират публичните компании. Регулаторът е създаден като псевдо частна агенция и има правомощия да налага правила и да инспектира и глобява счетоводните фирми.\nРегулаторът се финансира чрез таксите, които събира от публичните компании и инспектира хиляди одитори, включително „големите четири“ - Ernst & Young LLP, KPMG, PricewaterhouseCoopers и Deloitte & Touche LLP.\nДелото е заведено от неправителствената организация Free Enterprise Fund и малка счетоводна компания от Невада през 2006 г. с твърдението, че заонът Сарбейнс-Оксли противоконституционно е лишил президента от правото да назначава или уволнява членове на регулатора или да надзирава дейността им. Федерален съдия и апелативен съд обаче са отхвърлили жалбата.\nАдминистрацията на президента Барак Обама и адвокатите на регулатора настояваха Върховният съд да подкрепи закона, тъй като той е помогнал за възстановяване на доверието на инвеститорите във фондовия пазар и е подобрил качеството на корпоративните одити.\nЗаконът принуждава компаниите да разкриват повече информация, изисква ръководителите им да подписват финансовите отчети и налага изисквания относно одита на фирмите. Според критиците му обаче законът увеличава разходите на бизнеса и прави САЩ по-малко привлекателна дестинация за инвестиции от някои други пазари.


Вълчи празници 1-3.ІІ - Читател - живей в по-добрия свят!\nНачало Знание История Вълчи празници 1-3.ІІ\nРазличните научни изследвания в областта на прабългарската религия показват в старите българи в една нова светлина. За разлика от множеството религиозни системи съществували в древността тази на българите се числяла към групата на монотеичните учения. Българите от онази епоха почитали бог Тангра или Тангри като върховно божество. Чрез този бог древните българи обожествявали природата и нейните четири елемента-въздух, вода, огън и земя.\nВъпреки, че прабългарите са били полетеисти сред тях е бил разпространен тотемизма. Те почитали както дивите, така и питомните животни. Според техния религиозен мироглед те са част от природата,т.е. творение на бог Тангра. Това е засвидетелствано в прабългарския календар, който по своята същност е лунен.\nЕдно от животните, които са включени в прабългарския календар е именно вълкът. Той е почитан от нашите предци. За това говорят не само малкото оцелели домашни извори, но и чуждите източници.\nПрабългарите са народ с висока материална и духовна култура. За разлика от многото древни религиозни практики религията древните българи е монотеична. Те вярвали само в един бог, който наричали Тангра или Тангри. Култа към този бог е запазен в някоъ народи от бившя Съветски съюз. Чрез култа към този бог нашите предци олицетворявали природата и нейните проявления – стихиите огън, вода, въздух и земя. Според тяхните везгледи бог е на всякъде.\nБългарските шамани в качеството си на религиозни водачи притежавали магически способности. Те често приемали образите на различни животни в това число и на вълка.\nЗа тези ритуали и обреди на пръбългарските шамани научаваме най-вече от произведенията на византийските летописци. Такива сведения се намират и в малкото оцелели наши извори.\nВ повечето случаи обаче шаманите ръководят ритуалните действия.\nМного често тези – шамани произлизат от средите на прабългарската аристокрация. В някои случаи това са представители на управляващата владетелска династия. Обикновено то са братя, синове и братовчеди на хана.\nпредишна статияСреща с писател: Джон Грийн\nСледваща статияЗимна Св. Ана ( Анна ) 9.12


Интересът към Джиджо нараства, ПСЖ също влиза в боя - Футбол свят - Италия - Gong.bg\nИнтересът към Джиджо нараства, ПСЖ също влиза в боя\n09 юни 2017, 20:47 1796 0\nФренският гранд Пари Сен Жермен е поредният тим, нареждащ се на опашката за вратаря на Милан Джанлуиджи Донарума, твърди Football-Italia.\nДокато Милан все още не може да изкуши талантливия страж с оферта, то парижани ще се опитат да го сторят и да го привлекат в тима през лятото.\nПоследната оферта на “росонерите” към Джиджо бе за 4 милиона евро на година, както и бонуси, но до споразумение между двете страни така и не се стигна.\nСпоред Calciomercato.com, ако стражът не пожелае да поднови контракта си, който изтича през лятото на 2018 година, то най-ниската освобождаваща клауза, която ще поставят от Милан ще бъде 40 милиона евро.\nПреди няколко седмици агентът на Донарума – Мино Райола пък разкри, че цели 11 от топ клубовете в Европа проявяват интерес към футболиста.\nАгентът на Джиджо: Той не е роб на Милан\nДжанлуиджи Донарума Милан Пари Сен Жермен


ЛЮБОВНА АФЕРА в Новините Днес: Омъжената Невяна Митева любила Димитър Марашлиев – Марата, двамата се гушкали в офиса му, отпред пазел новобранец - Новините Днес\nHome/България/ЛЮБОВНА АФЕРА в Новините Днес: Омъжената Невяна Митева любила Димитър Марашлиев – Марата, двамата се гушкали в офиса му, отпред пазел новобранец\nЧервената легенда Димитър Марашлиев – Марата (31 август 1947 г. – 12.07.2018 г.) любил майорката от ВВС Невяна Митева, която днес е кандидат за вицепрезидент, припомня Новините Днес.\nТогавашният ѝ съпруг – бизнесменът Красимир Стоянов Арнаудов, я гони до дупка, но аферата завършва с развод, пишат медиите през далечната 2001 г.\nПо време на любовните екшъни лявото крило на ЦСКА и националния тим Марата е треньор на детско-юношеската школа на „червените” и е „само” 23 години по-голям от любовницата си.\nПолковник Невяна Михайлова Митева-Матеева, родена на 2 май 1970 г. в Добрич, кандидат за вицепрезидент на изборите на 14.11.2021 г., сегашна съпруга на генерал-майор Явор Матеев, командир на Специалните сили.\nВъв ВВС тогава я наричат „генерал Невянка”, назначена за „Главен психолог“ на авиацията.\nЗасуканата мадама тогава е само на 25, завршила ВИФ „Георги Димитров” и става треньорка в ЦСКА. За нещастие е уволнена от за несправяне с работата. Според съпруга си е аморална, психически неустойчива и податлива към охолен живот.\nСъпругът ѝ Красимир Арнаудов също е кадър на ВИФ. След демокрацията започва бизнес, по-късна става управител на „Макс” ООД, която управлява четири пункта за химическо чистене.\nПрез август 1991 г. Невяна Митева като спортист на ЦСКА купува апартамент в софийския кв. „Дружба” – двустае, тухлен, с гараж. На следващата година сключва брак с Красимир Арнаудов, няколко месеца по-късно се ражда синът им.\nСъпругът е на седмото небе, прави луксозен ремонт и всичко е като по мед и масло. След отпуска по майчинство Невяна се връща на работа в Централната армейска спортна школа, но столът ѝ се клати, затова Красимир дава два рушвета по $4000, за да ѝ спаси работата. Въпреки всичко след време е натирена с мотив неизпълнение на професионалните задължения.\nВ този момент и бизнесът на Красимир започна да потъва, а оттук страда и семейният стандарт.\nВ съседство с плувния басейн на ЦСКА, където е Митева, е футболният терен, където тренират „червените” – сборище на богати ветерани с много пари и малко проблеми, които не бягат от любовни авантюри.\nТук красавицата се засича с легендарния нападател Димитър Марашлиев – Марата. В началото той има благородни мотиви – да намери работа на плувкинята. Постепенно, обаче, нещата излизат от контрол и двамата ставата любовници.\nПлъзват слухове и съпругът Красимир решава да говори с Марата – отива пред кабинета му, където новобранец препречва пътя му с думите: „Тихо, че шефът чука гаджето си”.\nАферата свършва своето – на 15 май 2000 г. Митева е назначена в поделение 26 790 на ВВС с чин капитан. Длъжността ѝ е старши помощник-началник в отделение „Възпитателна работа, информация и връзки с обществеността”. Зачислен ѝ е пистолет „Макаров”. Началник на поделението е Димитър Георгиев.\nРезилът е голям, Невяна подава молба за развод, оставя сина си при родителите в Добрич и изхвърля мъжа си от апартамента, като не му позволява дори да си вземе вещите.\nМатериалът ЛЮБОВНА АФЕРА в Новините Днес: Омъжената Невяна Митева любила Димитър Марашлиев – Марата, двамата се гушкали в офиса му, отпред пазел новобранец е публикуван за пръв път на Новините Днес.


3D анализ на кожа | Derma Vita\n3D анализ на кожа с Antera 3D\nИскате да откриете правилната грижа за своята кожа без да губите излишно време, средства и без да правите неуспешни експерименти с кожата си? Правилната грижа за кожата се определя след точна оценка на състоянието и индивидуалните ѝ специфики.\nИновативната камера Antera 3D и софтуерът за диагностика на кожата правят пълен анализ на кожата, като измерват количествените и качествените параметри, свързани със състоянието ѝ.\nОпознайте кожата си само с едно натискане на бутона!\nКак работи Antera 3D?\nКамерата Antera 3D работи със специалната технология на заснемане на кожата – Shape from Shading /“Форма на сенките“/. Технологията действа посредством 24 LED светлини със 7 дължини на вълната, които осветяват повърхността на кожата. По този начин се създава карта, която изобразява мултиспектърен анализ на кожата. Благодарение на нея се създава 3D реконструкция на кожата, на базата на която се представя количествено изображение на данните, показващо състоянието на кожата. Технологията визуализира повърхността на кожата от всеки ъгъл в 3D формат, като по този начин можете да се види моментното ѝ състояние в детайл, както и да се сравнят постигнатите резултати след извършени терапии.\nКакво анализира Antera 3D?\nАпаратурата дава прецизна оценка на кожата в различни аспекти:\nКакво представлява процедурата за диагностициране на кожа с Antera 3D?\nAntera 3D осигурява бърз и точен анализ на кожата. Камерата може да заснеме кожата на различни части на тялото, а софтуерът генерира отчетите, анализира данните и представя 3D изображението в рамките на 2 минути.\nОсновните предимства на метода за анализ на кожата с Antera 3D са:\nТочен 3D анализ на множество параметри на кожата\nРеално анализиране на количествени изменения на кожата\nВъзможност да се анализира кожата на различни части на тялото\n3D изображенията ще ви помогнат нагледно да сравните състоянието на кожата си преди и след терапиите, на които сте се подложили и сами да видите резултатите си


Рилски манастир – images from Bulgaria\nРилският манастир е български ставропигиален манастир, един от най-значимите културни паметници в България, символ на страната, включен в списъка за световното наследство на ЮНЕСКО. Разположен е в сърцето на Рила планина, в долината на Рилска река и н.в. 1147м. Манастирът е възникнал като религиозно средище през 10 век, 3 км източно от сегашното му разположение. Това е найголемият манастир в България - 5 етажа, като видими са 4 от тях. Това се обяснява с ограниченията на Османската империя от 1834г, когато са строени сегашните сгради. Основан е през Х век от св. Иван Рилски, в горното течение на Рилска река.\nСегашният манастир се намира в близост до село Пастра – недалеч от мястото на първоначалното му изграждане. Покрай него тече Рилска река.\nМанастирът „Свети Иван Рилски“ е построен на мястото на стара постница през 927 – 941 г. от Иван Рилски.\nЗа българските манастири цветущия период е бил от края на 12-ти до края на 14-ти век. В този период те са били подкрепяни от местната царска власт, както и от феодалите (болярите). В края на 14 век настъпват тежки години за българските манастири. Стават любима плячка на войска и разбойнически банди (защото се знаело, че са богати), убивали са монасите, подпалвали са манастирите. Рилският манастир е получавал защитни фермани, с които султанът гарантирал резистенция на манастира и забранявал на всякакви войски и разбойнически банди да нападат манастира. Но със смъртта насултана, това писмо губело давност и започвали отново нападения.\nОще през 1402 г. османското правителство нарежда на кюстендилския кадия да потвърди съществуващите от по-рано права на обителта. Данъчен регистър от 1520 – 1521 г. изрежда поименно 21 живеещи там монаси. През 1469 г. с помощта на Мара Бранкович мощите на св. Иван Рилски са пренесени обратно от Търново в Рилския манастир.\nМанастира винаги е бил книжовно и просветно средище за българския народ. Голяма педагогическа дейност в него развива Неофит Рилски, който през възраждането основава тук килийно училище. Манастирът дава подслон на велики български революционери, сред които Васил Левски, Ильо войвода, Гоце Делчев, Пейо Яворов и др.\nПоследното разрушение нанастира е 1791, 1793 и е бил сринат със земята 1796. Неговото поредно построяване става със спонсорството на бълг народ и доброволен труд. Новото застрояване започва през 1806, когато е положен основния камък, но грандиозното строителство започва 10 години по-късно. През 30те години отново избухнал пожар и е трябвало да започнат строежа отначало. Възстановяването се извършва под ръководството на Алекси Рилец, който през 1816 – 1819 г. проектира и строи източното, северното и западното крило.\nПрез 1840 г. е изработен нов иконостас на църквата от Петър Филипов, Антон Станишев и Димитър Станишев.\nПрез 1842 е прибавена външна декорация  френски балкански барок. Всяко крило е имало кьошка (балкон), използвано за раздумка. Всеки балкон е бил различен и по този начин всяко крило е придобивало свой собствен външен вид. Било изградено половината източно крило, западно, северно и южно. Недостроената част на източното крило е било построено в края на 50-те години.\nХрельовата кула с параклис „Преображение Господне“\nСлед като манастира е изгорял в началото на 13 век, е построен на сегашното му място около 1330г от деспот Хрельо Стефан Драговол. Най-старата постройка датира от 1335г - Хрелювата кула. Като архитектура тя принадлежи на Търновската художествена школа. На върха на кулата се намира параклиса „Преображение Господне“ с ценни фрески от 30те години на 14в.\nПрез 1844 година на западната страна на кулата е пристроена двуетажна камбанария. Часовника на Хрельовата кула е правен от дупнишки майстор през 1844г и още работи.\nЦърквата „Рождество Богородично“ е съборният, централният храм (католикон) на Рилския манастир.\nСредновековната църква, построена от Хрельо Драговол и назовавана Хрельова църква“, е съществувала до 1834 г. Тя е била много малка за посещения и почти рухнала от тежестта на вековете. Поради това, че от края на 18 век султанската власт отслабва, християнството се засилва по нашите земи. Майстор Павел от Кримин, Костурско (сегашна Гърция) започва изграждането на новата църква. Тя е трикорабна, триабсидна църква, с пет купола и открита галерия.\nСтенописите са работени от 1840 до 1872г от най-видните представители на самоковската и банската живописни школи Димитър Зограф, Захари Зограф, Станислав Доспевски (син на Димитър Зограф), Димитър и синът му Симеон Молерови, Тома Вишанов.\nИма позлатен иконостас от орехово дърво, дело на майстори от Самоковската резбарска школа. В криптата има събрани икони от цяла България. В източното крило е една от найбогатите библиотеки на Балканите, 550 тома на възраст около 600 години. Предмет са на изследване на научния отдел. Там е хрисивулата (закон), или Рилската грамота, на Иван Шишман от 21 септември 1378г. , с който той дава на Рилския манастир като феодални владения 20 села, заедно със землищата им.\nМанастир Рила Рилски манастир


svetlina: Януари 2011\nНе се обезсърчавайте! В света иде нещо ново. Туй новото го има в душата ви. Не се обезсърчавайте! Вие казвате: „Не вярвайте в хората!“ Кажете така: „Аз ще вярвам в Бога, в Неговата свещена книга на Любовта. Второ: ще вярвам в първото копие, което е в моята душа. В този превод, който ще намеря, няма да се съмнявам. Ще вярвам в моя дух. И най-после, ще вярвам във второто копие на моята душа, което е моят ближен. Вярвам във всичко туй, но ще го сверявам с оригинала“. Сега, като излезете от тук, не искам да кажете: „Това е празна работа“. Не е празна работа това. Тази работа е свещена, тази работа е за вас, вие имате бъдеще. Разбирате ли? Не искайте Господ да ви постави на някой планински връх. Вие не сте за планинските върхове. Ако ви е турил в долината, вие сте в най-добрите условия. Страдаш, унижават те хората, не бой се. Тъпчат те хората, не бой се! Българите, когато искат нивите им да израстнат повече, те викат някой овчар да ги тъпче. Не се обезсърчавайте, когато хората ви тъпчат. Не е там въпросът. Всичко ще се превърне за добро на онези, които любят Господа. Светлината ще просветне за онези умове, които любят Господа. Всички, които любят Господа, ще укрепнат и ще станат силни. Всички, които любят Господа, ще станат възвишени и благородни. Всички, които любят Господа, ще придобият знания и Мъдрост. Всички, които любят Господа, ще придобият великата Истина, която ще ги направи свободни.\nИзпитвайте Писанията, стр.80, Двата природни метода, НБ, Сила и живот, 6-та серия, 1923-24 г.\nПубликувано от stojanov в 8:10 ч. 0 коментара\nПървото нещо за онези, които тръгват за Божествения път, е да приложат великия закон на Любовта. Приложат ли го, те ще бъдат свободни, и техните ближни също ще бъдат свободни. Учените хора трябва да пратят тази мисъл по целия свят. Светът само тъй ще се освободи. Ние трябва да бъдем носители на тази свобода. Ако вие проектирате една силна мисъл за свобода към когото и да е, някое нежно сърце ще възприеме тази мисъл и ще помогне където трябва. Сега ще кажете: „Ама какво от това, че съм пожелал и изпратил една мисъл?“ Желанията и мислите са, които създават съвременния свят; те са, които ще донесат свободата. Ако почнем да говорим за Любовта, Любовта ще дойде. Ако почнем да говорим за свободата, свободата ще дойде. А ние, хората, казваме, че не му е дошло още времето. Хората казват: „Война ще дойде, убийства ще дойдат“ – и всичко туй идва тъй, както мислят. Ние ще бъдем на противното мнение. Ще направим един опит, ще призовем този живия Господ, Който идва сега в света. Ще направим един велик опит, да видим може ли светът да се поправи с Любовта или не. – Може. Някои ще ни кажат, че тази любов е неразумна. Разумна е Любовта. Ако някой каже, че Любовта е неразумна, той не разбира думата „любов“. Най-разумното нещо в света е Любовта. Всички онези наши изкълчени чувства, които имаме, това са останки на насилия от културите на миналите векове.\nПлодовете на Духа, стр.403, Двата природни метода, НБ, Сила и живот, 6-та серия, 1923-24 г.\nПубликувано от stojanov в 13:33 ч. 0 коментара\nСега всинца ще ви поставят на изпит. Този Отец, за Който ви говори Христос, Той ще ви постави на изпит за Любовта. Изпит идва за всички хора. И след като ви пресеят, онези, които останат, на тях ще се дадат нови условия за развитие. И земята ще се пресее, ще остане наследството само за добрите хора. Ще останат само тези, който разбира...т Любовта и които издържа̀т изпита на Любовта. Съвременните хора ще проверят един закон: няма да остане на земята нито един престъпник! Идва една червена вълна от този червения цвят. И понеже всички тези хора са тежки, то по гравитация всички ще бъдат отнесени тъй, както се отнасят прашинките от вятъра. И сега някой път ми е чудно, когато добрите хора казват: „Какво ще стане с нас?“ Ами ако вие имате един възлюбен, който е силен, можете ли да го питате: „Какво ще стане с мене?“ Има Един в света – Бог. Той е най-силен. Всичко може да премине, всичко може да се разклати, Той никога не се разклаща. Има Един в света, у Когото няма никаква промяна, у Когото всичко е постоянно. По някой път допущате мисълта: „Какво ще стане с нас?“ – Ако вие имате Божията Любов, с вас всичко ще стане тъй, както трябва...\nКойто ме люби, стр.177, Двата природни метода, НБ, Сила и живот, 6-та серия, 1923-24 г.\n„Само светлите ги пращат да служат на онези, които ще наследят Божествения живот, вечния живот“.\nКазва Христос сега: „Който ме люби, ще опази моите заповеди. Който люби мене, и Отец ми ще го възлюби. Аз и Отец ми ще дойдем и жилище ще направим у него“.\nСега да не се дезинтересирате, да кажете, че светът ще се свърши, нищо не ни трябва. Не, когато става едно корабокрушение, всеки трябва да бъде на брега и да помага. Всеки от вас трябва да бъде буден, готов да помага на страдащите, на оскърбените и да им даде утеха. Казват: „Смъртни са хората. Какво ще стане с нас?“ – Има Един, Който ще застъпи вашето право. „Изпоядоха ни, живота ни взеха“. Имайте Любов и не се плашете! Има Един, Който се застъпва за вас. Той е силен. Светът ще се поправи, но с революция. Идва революция, идва картечен огън. Като дойде тази революция в Европа, цяла Европа ще се разтърси от тази революция, от това земетресение...Туй е една революция, за да ни освободи Господ от всички тия заблуждения. Тогава Господ ще каже: „Гледайте нагоре!“ И ние ще мязаме на онази какавида, която излиза от своя пашкул, и на онзи човек, който излиза от своя гроб.\nКойто ме люби, стр.185, Двата природни метода, НБ, Сила и живот, 6-та серия, 1923-24 г.\nПубликувано от stojanov в 6:10 ч. 0 коментара\nСега в нас има едно заблуждение, ние сме станали горделиви, мислим, че познаваме Бога, християнски народ сме ние, Христа държим горе, направили сме Му църкви, тамян Му кадим днес, а Христос пита: „Где е моето учение, где е приложението му?“ Молитви, молитви днес навсякъде, но къде е приложението на Христовото учение? И тогава чакат някой реформатор отвън да дойде и със закон да го наложи. Свободата не може със закон да се налага. Свободата принадлежи само на Божествения свят, тя не е качество даже и на ангелите. Единственото същество в света, което е свободно, това е Бог; и ангелите не са свободни. Следователно, когато ние приемем Бога в себе си, в сърцето си, ние ще бъдем свободни, защото само Той може да ни направи свободни. Смешни сме ние хората! От смъртното може ли да се роди безсмъртно? И Христос е казал преди хиляди години: „Роденото от плътта, плът е, роденото от Духа, дух е“. Роденото от смъртта, смърт е. А ние, съвременните хора, очакваме свободата си откъде? От роденото от смъртта очакваме свобода. Смешни сме ние! От онзи парализирания човек очакваме своята свобода! Не, единственото същество, което е свободно, това е Бог. И когато казваме: „Истината ще ни направи свободни“, то значи, че само висшето, разумното в света е, което ще ни направи свободни. Това същество хората го отказват и трябва да им се доказва, има ли Господ или не.\nЩе ви направи свободни, стр.325-326, Двата природни метода, НБ, Сила и живот, 6-та серия, 1923-24 г.\nПубликувано от stojanov в 9:36 ч. 0 коментара\nКогато умните хора млъкнат да говорят, когато поетите престанат да пишат своята поезия, когато песнопейците престанат да пеят, това е един от най-страшните моменти, които човечеството може да преживее. Докато умните хора говорят, докато поетите пишат, докато песнопейците пеят, докато добрите хора изказват свободно своята мисъл, човечеството е на правия път в развитието на своята мисъл и те имат Божието благоволение. Почнат ли те да ограничават човешките чувства, почнат ли да ограничават човешките действия, в света идва нещо страшно. И хубавото, великото в Бога е това: няма същество в света, на което Бог да е казал: „Ти направи това”, а на друго да каже – „ти не прави това”. Бог е дал на хората абсолютна свобода, всеки да извърши туй, което е вложено в него, туй, което той вижда за добро. Малкото дете Той оставил да постъпва като малко дете, възрастният – да постъпва като възрастен. Това е, което Господ върши.\nОздравяха, стр.325-326, Двата природни метода, НБ, Сила и живот, 6-та серия, 1923-24 г.\nПубликувано от stojanov в 7:19 ч. 0 коментара\nТа казвам, като седнете, яжте с любов, дишайте с любов, мислете с любов, чувствайте с любов... Какво значи да ядете с любов? Аз ще взема хляба и ще ида при някоя бедна вдовица. Ще ѝ го дам, тя ще яде, и ще я гледам. Това е любов. Ще ида при някой мой приятел, който ме обича, ще сложат трапезата. Аз ще ям, и той ще яде. Като ям при вдовицата, от хляба, който има, и аз мога да взема малко. Този хляб го ям с любов. Да споделиш, да занесеш, че тебе да ти е приятно да вкусиш от плода на лозето. То е любов. Любовта носи много хубави работи. Ще идеш при някой свой приятел, ще занесеш най-хубавите мисли, ще занесеш най-хубавите чувства, най-хубавите постъпки. В който дом да влезете, занесете най-хубавото, което Бог ви е дал. На всички да го занесете. От онова, което Бог ви е дал, да дадеш от него на другите хора, като направиш другите хора съпричастници на Божественото, което е в тебе. Тогава Божието благословение иде. Бог обича онези, които предават Неговата благост, Неговата милост, които стават проводници. Казвам, старайте се да бъдете проводници на Божествената любов. Не се бойте, че ще изгубите любовта. Много сте страхливи. Колкото повече даваш от любовта си, повече приемаш. Колкото по-малко даваш, по-малко приемаш. Законът е такъв. Не да бъдете разточителни, но щедри. Даваш изобилно от обичта, изобилно приемаш.\nДа работим с радост, стр.62, Важни и належащи неща, УС, 1942-43, 1-ви том, Бяло братство 1997\nПубликувано от stojanov в 7:07 ч. 0 коментара\nНе се обезсърчавайте! В света иде нещо ново. Туй ...\nПървото нещо за онези, които тръгват за Божествен...\nСега всинца ще ви поставят на изпит. Този Отец, з...\n„Само светлите ги пращат да служат на онези, кои...\nСега в нас има едно заблуждение, ние сме станали ...\nКогато умните хора млъкнат да говорят, когато п...\nТа казвам, като седнете, яжте с любов, дишайте ...